หนูอายุ17ปีคะ คือหนูเป็นคนที่นั่งนานๆไม่ได้อ่ะคะ ถ้านั่งนานๆจะมีอาการปวดบริเวณกระดูกเอวปวดแบบจี๊ดๆ พอนอนไปสักพักก็จะหายปวดบางทีนั่งได้แค่20-25นาทีก็ปวดแล้วคะ แล้วก็มีอาการปวดหัวแทบทุกวันบวดกับอาการปวดบริเวณคอ แค่ก้มหรือเงยหน้านิดๆหน่อยๆก็เกิดอาการปวด หรือเจ็บจี๊ดๆแล้วคะอาการปวดบริเวณกระดูกคอเป็นมาเกือบปีละคะ ควรแก้ยังไงดีคะ
สวัสดีค่ะ อาการที่เป็นอยู่อาจเกิดจากภาวะกล้ามเนื้ออักเสบหรือ มีความผิดปกติของกระดูกสันหลังทั้งที่ต้นคอ และ บริเวณเอว หรือสะโพกค่ะ ก่อนอื่นแนะนำให้ออกกำลังกายแบบยืดกล้ามเนื้อก่อนนะค่ะ ซึ่งบริเวณคอ สามารถทำได้ด้วยค่ะ ใช้มือหนึ่งจับที่ศีรษะ มือหนึ่งจับที่หัวไหล่ แล้วดึงออกไปในทิศทางตรงกันข้ามกันค่ะ สลับกันสองข้างอย่างละ สิบถึงสิบห้าครั้งค่ะ และ ส่วนบริเวณเอว แนะนำให้นอนราบนะค่ะ แล้วยกเข่าสองข้างขึ้นมาชิดหน้าอกค่ะ ค้างไวนับหนึ่งถึงสามสิบค่ะ ทำสิบถึงสิบห้าชุดค่ะ จะเป็นการคลายกล้ามเนื้อหลังค่ะ ร่วมกับการประคบร้อนประคบเย็นค่ะ ถ้าทำแล้วอาการดีขึ้นให้ทำต่อเนื่องอาจเกิดจากกล้ามเนื้อที่เกร็ง ถ้าไม่ดีขึ้นแนะนำไปพบแพทย์เฉพาะทางศัลยกรรมกระดูกและข้อค่ะ เพราะอาจจะต้องได้รับการตรวจเพิ่มเติมค่ะ